Pierre Emmanuel
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Pierre Emmanuel var pseudonymet for den franske forfatteren Noël Mathieu. Lyrikken hans kan i formen minne om Victor Hugos og Paul Claudels diktning, og den er inspirert av mytologiske og bibelske fortellinger og katolsk religiøsitet.
Under andre verdenskrig var Pierre Emmanuel en av Frankrikes ledende motstandsdiktere, og i de senere bøkene hans møter man også en pessimistisk, nesten tragisk visjon av den moderne verden. Av verkene hans kan nevnes diktsamlingene Le Tombeau d'Orphée (1941), Jour de colère (1942), Sodome (1944, ny utgave i 1972), La Liberté guide nos pas (1945), Babel (1952), Jacob (1970) og Tu (1978) samt romanen Car enfin je vous aime (1950). Pierre Emmanuel skrev dessuten betydelige essayer.Et utvalg av Pierre Emmanuels dikt er gjendiktet til norsk av Wera Sæther i La ilden være vårt språk (1983). Les mer i Store norske leksikon Frankrikes litteratur litteratur lyrikk bok Frankrikes historie Eksterne lenker Internettside tilegnet Pierre Emmanuel